Sant-Andrev-Trizek-Hent

Sant-Andrev-Trizek-Hent (Saint-André-Treize-Voies e galleg) a oa, betek 1789, ur barrez eus Marzioù tu kreñv da Vreizh, en eskopti Naoned, hag un drev eus Henwinieg. Daoust da se, pa oa bet savet an departamantoù, e oa bet staget, a-enep d'he youl, ouzh departamant ar Vande, ma oa Fontenay-le-Comte an hini e oa ar pennlec'h d'an ampoent, stummet diwar ul lodenn eus Poatev-IzelAlain Pennec, De la Bretagne aux départements, Histoire d'un découpage, Skol Vreizh niv.14, 1989, p.35..
Kendeuzet e voe gant div gumun all d'ar 1 a viz Genver 2016 d'ober ur gumun nevez : Montréverd Arrêté n°15-DRCTAJ/2-649 portant création de la commune nouvelle « Montréverd », 18 Kerzu 2015..
An anv
Dont a rafe an droienn "treize voies", a gaver en anv gallek, eus ur stumm rannyezhel eus "trois voies", dre ma oa diazezet ar barrez e kroashent « tri hent »Blog Karrikell.
E galleg e vez graet "Trévois" eus annezidi ar gumun, da lavaret eo "annezidi an drev" (treviz), dre ma oa Sant-Andrev un drev (ur rann) eus parrez Henwinieg a zo-hi chomet e BreizhLec'hienn ar gumun.
 Istor 

 Brezel-bed kentañ 
 50 gwaz eus ar gumun, da lavaret eo 4,56% eus ar boblañs e 1911, a gollas o buhez abalamour d'ar brezelMemorial Genweb.
 Eil Brezel-bed  
 Mervel a reas un den ag ar gumun abalamour d'ar brezelMemorial Genweb.
 Monumantoù ha traoù heverk 

 Iliz katolik Sant Andrev.
 Monumant ar re varv, luc’hskeudennMemorial Genweb.
 Liammoù diavaez 

 Saint-André Treize Voies : une trêve bretonne en Bas-Poitou (ABP)
 Sant-Andrev-Trizek-Hent war lec'hienn Geobreizh
 Pennad diwar-benn Sant-Andrev, el lec'hienn Karrikell
Notennoù ha daveennoù

Rummad:Marzioù Breizh
Rummad:Kumunioù kozh Vande